Penyakit Mulut lan Kuku (PMK)

Penyakit mulut (cangkem) lan kuku umume kaaran PMK (ing Indonesia: Penyakit Mulut dan Kuku; ing Inggris: foot and mouth disease utawa FMD), yaiku lelara nular kang disebabake dening infeksi virus Apthae epizotika. Lelara iki dialami para kéwan kang duwèni kuku belah utawa sigar tengah, kaya ta sapi, wedhus, lan babi.

 Tandha-tandha 
Lelara PMK duwéni manéka tandha kang ana ing sapi utawa kéwan liyané kang nunggal jinis, yaiku:

 Tatu kang ana ing lambé, ilat sisih njero, gusi, pipi, lan kuku sisih njero.
 Kéwan ora doyan mangan
 Demam
 Ngiler
 Cangkemé abuh lan ing cethak ana tatu werna abang.

 Tamba 
Anggoné nambani kéwan kang nandhang lelara PMK yaiku kanthi cara menehi antibiotik lan desinfektan marang tatu kang ana supaya ora dadi infeksi sekunder. 

 Carané Nyegah 
Lelara PMK kang banget cepet anggoné nyebar bisa dicegah kanthi cara ing ngisor iki:

 Vaksinasi
 Njaga karesikan kandhang 
 Asring ngresiki kuku kéwan
 Njaluk pituduh dokter kéwan carané ngrumat kéwan kang kena PMK supaya ora nulari liyané.

 Rujukan